
КЪМ  ОБЯВА ЗА СЪБИРАНЕ НА ОФЕРТИ 

ПО РЕДА НА ГЛАВА 26та ОТ ЗОП
С ПРЕДМЕТ:
„Избор на изпълнител на спедиторска услуга във връзка с осъществяване на товарен транспорт на декори, костюми и реквизит на Държавна  опера Бургас “.          

Гр.Бургас, 2018год.
1. Предмет на обществената поръчка е избора на Изпълнител на спедиторска услуга във връзка с осъществяване на товарен транспорт на декори, костюми и реквизит на Държавна опера Бургас на територията на Република България и при необходимост извън пределите на Р.България
2. Обхват на възлаганите дейности: 

В обхвата на възлаганите с настоящата обществена поръчка услуги се включва осъществяването на превоз на декори, костюми и реквизит на Държавна опера Бургас  територията на Република България със собствени или наети от Изпълнителя пътни транспортни средства (ПТС).
Предвижда се предоставянето на  услугата  да е по маршрути на територията на страната, предварително определени за всеки отделен случай от Възложителя и оповестени на Изпълнителя в срок до 48 /четиридесет и осем/ с възлагателно писмо. 
3. Изисквания към видовете камиони, с които ще се изпълнява предмета на поръчката

3.1. Необходимият брой товарни превозни средства за качественото, точно и в срок изпълнение на възложените задачи, е по преценка на изпълнителя и следва да отговарят поне на следните условия:

- начин на товарене -странично, задно;

· транспортните средства да бъдат с различни кубатури – товарни автомобили с  кубатура - 50 куб.м; 40 куб.м.; 30 куб.м.; 18 куб.м.;

- в пълна техническа изправност.
3.2. Всички пътни превозни средства (ППС) трябва да отговарят на следните технически изисквания:
- да отговарят на екологична норма (Евростандарт) минимум Евро 3;

- да отговарят на всички технически изисквания, съгласно действащата нормативна уредба;
4. Изисквания към Изпълнителя. 
4.1. Изпълнителят трябва да осигури за целия период на изпълнение на договора, всеки камион да разполага с валидна застраховка „Гражданска отговорност“ и ,,ЧМР застраховка – отговорност на превозвача“ на съответния товар, както и валидно удостоверение за техническа изправност. Прегледът се извършва по реда, предвиден в Наредба № Н-32 от 16.12.2011 г. за периодичните прегледи за проверка на техническата изправност на пътните превозни средства.

4.2. Изпълнителят следва да осигури съответния брой водачи на ППС, които да отговарят на изискванията на чл. 87 от ЗАвтП, както и на всички други нормативни изисквания и които да не са осъждани за умишлени престъпления от общ характер или лишени по съдебен или административен ред от правото да управляват моторно превозно средство.
4.3. Изпълнителят трябва да възстанови или заменя във възможно най-кратък срок  транспортното средство, повредило се по време на извършване на превоза, в случай, че дефектът не може да се отстрани от шофьора на място.

4.4. Изпълнителят е длъжен и носи пълна отговорност за доставката на товара на посочения адрес, определен чрез подадения график от Възложителя.
4.5 Изпълнителят следва да реагира и да организира изпълнението на услугата с необходимия брой транспротни средства в срок до 48 /четиридесет и осем/ часа от възлагането за изпълнение на всяко конкретно маршрутно разписание.

